text: 3F: Virksomheder tvinger medarbejdere på efterløn
  31 januar 2011 kl. 16.05
  Chef fra Tønder-virksomhed vred på 3F.
  En virksomhedsleder fra Tønder langer nu ud efter 3F, fordi organisationen i et læserbrev har beskyldt virksomheder i Tønder og Sønderborg for at presse deres medarbejdere på efterløn.
  Jørn Jensen er personalechef på Tønders største private arbejdsplads - Hydro Aluminium Precision Tubing - og han er fortørnet over 3F's udmelding.
  For Jørn Jensen har i sit job som leder tværtimod oplevet, at det har været vanskeligt at holde på de medarbejdere, der er nået efterlønsalderen.
  Den ældste medarbejder på virksomheden i Tønder er 69 år.
  